Zapisano u zvijezdama

**Zapisano u zvijezdama** je dvadeset šesta epizoda osme sezone Winx Cluba.

## Sažetak

Winxice imaju plan kako će pobjediti Valtora. Nakon što ih Valtor napadne, Icy mora odlučiti hoće li posljednju Primarnu zvijezdu dati Winxicama ili Valtoru.

## Radnja

Epizoda počinje u Valtorovoj mračnoj jazbini, gdje čarobnjak razgovara s nekim bićima iz dimenzije mraka. Kad bi dobio četvrtu Primarnu zvijezdu, dobio bi i zvijezde Winxica zato što bi, imajući više zvijezda od Winxica, mogao natjerati ostale zvijezde da mu dođu. Bića iz dimenzije mraka kažu da im je dosta Valtorovih obećanja. No on kaže da će mu, kad će Trixice doći, dati zvijezdu, ujedinit će tih sedam zvijezda i moći tražiti od Zvijezde želja da bude najmoćniji čarobnjak u Čarobnoj dimenziji.

U Alfei, Kiko sluša glazbu u sobi Winxica, kad vidi Trixice koje ulaze u sobu. Kiko se straši, no zatim ih odlučuje napasti voćem. Bloom, Tecna i Musa dolaze vidjeti što se događa. Dok se Bloom priprema napasti Trixice, vještice se otkrivaju kao Stella, Flora i Layla, koje su se transformirale čarolijom koju je stvorio WizGiz. Winxice zahvaljuju učitelju na pomoći, a WizGiz sretno odlazi transformiran u pticu.

Winxice se pripremaju ući u Valtorovu jazbinu WizGizovim transformacijskim čarolijama. Upravo tada Bloom dobiva poziv od Skyja, govoreći da im on i Specialisti mogu pomoći. Ipak Bloom kaže da je ovo zadatak samo za Winxice. Uskoro Zvjezdana škrinja zvijezda dolazi reći Winxicama da će ovo biti najvažniji zadatak. U Valtorovoj jazbini, Darcy i Stormy nisu sigurne da je dobra ideja sučeliti se s čarobnjakom, no Icy ih podsjeća da imaju primarnu zvijezdu i sve ovisi o njima.

Darcy i Stormy odlučuju slijediti Icyn plan. Icy kaže ostalima da ako nešto pođe po zlu, moraju ju napustiti i otići. Icy grli Darcy i Stormy, a te tri vještice stižu u prostoriju u kojoj se nalazi Valtor. Kad mu se Icy sprema reći da mu neće dati zvijezdu, sve se počinje tresti. Valtor kaže Trixicama da iziđu iz jazbine kako bi vidjele što se događa. On otkriva da ih Winxice napadaju. No to je zamka, dok tri Winxice odvraćaju pozornost Trixicama, ostale Winxice ulaze u jazbinu prerušene u Trixice.

Stella, Flora i Layla teško podnose svoj novi izgled, pa odlučuju letjeti. Kad ulaze u glavnu prostoriju jazbine, pripremaju se uzeti zvijezde, no onda vide Valtora koji razgovara s bićima iz dimenzije mraka. Ta bića kažu Valtoru da su Trixice stigle, a te tri Winxice koje su se prerušile u Trixice ne znaju što reći. Onda prave Trixice dolaze reći Valtoru da je sve to zamka. Te tri Winxice skidaju svoje kostime i pridružuju se ostalim Winxicama.

Valtor naređuje Trixicama da mu daju zvijezdu, no one mu ju ne žele dati. Winxice im također kažu da mu ga ne daju. Valtor kaže Trixicama da je on njihov gospodar, no te vještice razotkrivaju da više nemaju Valtorov znak, pa više nisu pod kontrolom čarobnjaka. Bloom pokušava uvjeriti Icy da ne dâ Valtoru zvijezdu, a Valtor pokušava uvjeriti Icy da su Winxice njihove najgore neprijateljice. Bloom kaže da Icy mora odlučiti. Valtor nije sretan i počinje napadati Winxice. On se transformira u jednu od svojih triju transformacija: divovskog demona.

Transformacija čarobnjaka izmiče kontroli, a Winxice i Trixice odlučuju izići iz jazbine. U svemiru, Valtor počinje napadati Winxice. Upravo tada brod iz Crvene Fontane sa svim Specialistima dolazi zaustaviti Valtora. Bloom kaže da će Specialisti pomoći samo ako je hitnost. Darcy kaže da moraju otići, no Icy se prisjeća svojeg djetinjstva i kaže da ne želi vidjeti uništenje svemira baš kao što je vidjela uništenje svojeg planeta, Dyamonda, u rukama Šamanske vještice. Stoga, neće pobjeći. Trixice se vraćaju u bitku, a Icy odlučuje dati sedmu Primarnu zvijezdu Bloom.

Kad Winxice imaju četiri zvijezde, Zvjezdana škrinja pojavljuje se, apsorbira Valtorove zvijezde te se Zvijezda želja ponovno sastavlja. Zvijezda želja kaže Winxicama da od nje mogu tražiti bilo što, a Winxice traže zaštitu cijeloga čarobnog svemira. Tada Zvijezda želja daje Winxicama svjetlo i energiju koja im je potrebna kako bi uništile Valtora.

Trixice odlaze, no najprije se Icy osmjehuje Bloom. Zvijezda želja leti svemirom, a svi Lumeni svih planeta i zvijezda vide ju kako prolazi. Zvjezdica dolazi reći Dorani i Argenu da su Winxice pobijedile, te sve troje polaze u Alfeu. U Alfei, Winxice održavaju koncert, na koji idu sve učenice, učitelji, Specialisti, Zvjezdica, Lumilla, Kiko i Knut. Na nebu se pojavljuje novo zviježđe, zviježđe Winxica, a epizoda i sezona završavaju.

## Važni događaji

* Ovo je jedino pojavljivanje bića iz dimenzije mraka.
* Trixice izdaju Valtora, jer više nemaju Valtorov znak.
* Icy odlučuje dati Bloom zvijezdu, a sedam glavnih zvijezda se ujedinjuje.
* Zvijezda se želja ponovno sastavlja.
* Valtor je uništen.

## Likovi

* Bloom
* Stella
* Flora
* Musa
* Tecna
* Layla
* Sky
* Brandon
* Helio
* Timmy
* Riven
* Nex
* Valtor
* Icy
* Darcy
* Stormy
* Kiko
* Faragonda
* Griselda
* Palladium
* WizGiz
* Knut
* Zvjezdica
* Dorana
* Argen
* Lumilla
* Evie
* Carol
* Lori
* Lexi
* Naomi
* Arabel
* Kelly
* Ostale učenice Alfee
* Lumeni s Lumenie
* Lumeni s Syderie
* Lumeni s Periple
* Lumeni s Coralye
* Lumeni s Monocerosa
* Leteći jednorozi
* Bijela lisica/Sapphire

## Korištene čarolije

* Sonični potres — Musa ga je iskoristila protiv Valtorove palače.
* Magija Cosmixa — Bloom ju je iskoristila protiv Trixica.
* Kiša latica — Flora ju je iskoristila protiv Valtora.

## Zanimljivosti

* U ovoj epizodi zadnji put se pojavljuju Lumeni, Zvjezdica, Dorana i Argen.
* U ovoj epizodi zadnji put se pojavljuje Valtor.
* Sapphire je i dalje bijela lisica, to jest sezona završava, a Icy ju nije uspjela vratiti u ljudski oblik. Stoga je moguće da će se Trixice pojaviti u sezoni 9, u kojoj bi se Icyina priča mogla nastaviti.

## Pogreške

* Darcyno je sjenilo svjetlije nego inače u jednoj sceni.
* Icyno odijelo ima svjetlije odsjaje nego inače u jednoj sceni.
* Bloomin konjski rep nestaje u jednoj sceni.
* Icyno je gornje sjenilo prejako u jednoj sceni.
* Ovo je zadnja epizoda sezone 8.